

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKO VIJEĆE

KLASA: 402-03/19-01/4

URBROJ: 2186-06-01/19-15

Petrijanec, 31. siječnja 2019.

Na temelju članka 33. Zakona o udrugama (»Narodne novine«, broj 74/14 i 70/17) i članka 28. Statuta Općine Petrijanec (»Službeni vjesnik Varaždinske županije«, broj 16/13 i 52/17), a u vezi s člankom 6. stavkom 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (»Narodne novine«, broj 26/15) (u daljnjem tekstu: Uredba) Općinsko vijeće Općine Petrijanec na 15. sjednici održanoj dana 31. siječnja 2019. godine, donosi

**ODLUKU**

**o izravnoj dodjeli sredstava financijske potpore prema programima rada**

**Udruga sa sjedištem na području Općine Petrijanec**

**I.**

Ovom Odlukom utvrđuje se izravna dodjela proračunskih sredstava kao financijske potpore programima rada udruga na području Općine Petrijanec (u nastavku teksta: Općina), a koji se odnose na određeni skup aktivnosti udruga koje se financiraju iz općinskog proračuna kao javne potrebe u određenom području.

**II.**

Aktivnosti udruga od interesa za opće dobro građana na području ove Općine smatraju se određene tematske aktivnosti udruga na području Općine koje udruge obavljaju u okviru registrirane djelatnosti u smislu odredbe članka 32. stavka 4. Zakona o udrugama, a financijska sredstva izravno se dodjeljuju prema uvjetima propisanim člankom 6. stavka 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (»Narodne novine«, broj 26/15) i to:

* u opravdanim i iznimnim slučajevima, kada nepredviđeni događaji obvezuju davatelja financijskih sredstava da u suradnji s udrugama žurno djeluje u rokovima u kojima nije moguće provesti standardni natječajni postupak i problem je moguće riješiti samo izravnom dodjelom financijskih sredstava,
* kada se financijska sredstva dodjeljuju udruzi koje imaju isključivu nadležnost u području djelovanja i/ili zemljopisnog područja za koje se financijska sredstva dodjeljuju ili je udruga jedina organizacija operativno sposobna za rad na području djelovanja i/ili zemljopisnom području na kojem se financirane aktivnosti provode,
* udrugama kojima se financijska sredstva dodjeljuju na temelju posebnih propisa prema kojima je udruga provoditelj određenih aktivnosti te
* udrugama koje nisu određene aktivnosti planirale u godišnjem planu rada udruga, dodjelom jednokratnog iznosa financijskih sredstava do 5.000,00 kuna, ali najviše 5% od svih sredstava planiranih u Proračunu Općine Petrijanec za svaku narednu godinu namijenjenih za financiranje programa rada udruga, a na osnovi mišljenja osnovanog povjerenstva.

U navedenim slučajevima kada se financijska sredstva dodjeljuju bez objavljivanja javnog natječaja davatelj financijskih sredstava obvezan je s udrugom kao korisnikom financijskih sredstava sklopiti ugovor o izravnoj dodjeli sredstava i poštivati osnovne standarde financiranja vezane uz planiranje financijskih sredstava, ugovaranje, praćenje financiranja, javno objavljivanje i izvještavanje.

**III.**

Utvrđuje se da se financijska sredstva osigurana i namijenjena Proračunom Općine Petrijanec za svaku narednu godinu dodjeljuju na temelju posebnih propisa prema kojima je udruga provoditelj određenih aktivnosti i to:

1. **Vatrogasne djelatnosti** kao djelatnosti od općeg interesa koja se odnosi na provedbu preventivnih mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama, te obavljanje i drugih poslova u nesrećama, ekološkim i inim nesrećama i stvaranje materijalnih uvjeta za obavljanje vatrogasne djelatnosti, a temeljem obveza propisanih Zakonom o vatrogastvu i drugih propisa, a kroz realizaciju programa Vatrogasne zajednice Općine Petrijanec koja istim programom utvrđuje potrebe i raspoređuje sredstva za potrebe obavljanja vatrogasne djelatnosti vatrogasnih udruga sa sjedištem na području Općine prema članku 43. stavku 2. i članku 45. Zakona o vatrogastvu (»Narodne novine«, broj 106/99, 117/01, 36/02, 96/03, 139/04, 174/04, 38/09 i 80/10) i to:

Registar broj: 05000522 Vatrogasna zajednica Općina Petrijanec, Petrijanec, Trg sv. Petra 8 koju čine dobrovoljna vatrogasna društva kako slijedi:

Registar broj: 05000530 Dobrovoljno vatrogasno društvo Družbinec, Družbinec, Dravska ulica 8

Registar broj: 05000510 Dobrovoljno vatrogasno društvo Strmec Podravski, Strmec Podravski, Ulica braće Radić 92

Registar broj: 05000439 Dobrovoljno vatrogasno društvo Petrijanec, Petrijanec, Trg svetog Petra 8

Registar broj: 05000529 Dobrovoljno vatrogasno društvo Majerje, Majerje, Ulica Stjepana Radića 113

Registar broj: 05000523 Dobrovoljno vatrogasno društvo Nova Ves, Nova Ves Petrijanečka, Ulica Ljudevita Gaja 1

1. **Sportske djelatnosti** kao djelatnosti od općeg interesa koja se odnosi na provedbu aktivnosti, poslove i djelatnosti od značaja za razvoj sporta u Općini Petrijanec, s time da se dio potreba ostvaruje kroz programe sportskih udruga s djelatnosti sudjelovanja u natjecanju, a dio potreba realiziraju se kroz programe sportskih aktivnosti udruge lovstva, zaštite okoliša i rekreacije radi uređenja, očuvanja i zaštite okoliša, a po osnivanju kroz realizaciju programa Sportske zajednice Općine Petrijanec koja istim programom utvrđuje potrebe i raspoređuje sredstva za potrebe obavljanja sportskih djelatnosti sportskih udruga sa sjedištem na području Općine prema članku 74. stavku 2. i članku 76. Zakona o sportu (»Narodne novine«, broj 71/06, 150/08, 124/10, 124/11, 86/12, 94/13, 85/15 i 19/16), a s obzirom da ista nije osnovana i to:
2. **Sportske udruge s registriranom djelatnosti sudjelovanja u natjecanju i to:**

Registar broj: 05000653 Nogometni športski klub „Orač“, Petrijanec, Športska ulica 16

Registar broj: 05000566 Društvo za šport i rekreaciju Petrijanec, Petrijanec, Trg svetog Petra 1

Registar broj: 05000632 Nogometni klub Majerje, Bombellesova ulica 32, Majerje

Registar broj: 05000487 Nogometni klub „Nova Ves“, Nova Ves Petrijanečka,

Ulica Rade Končara 10

1. **Sportske udruge s registriranom djelatnosti lovstva, zaštite okoliša i sportske rekreacije i to:**

Registar broj: 05000501 Lovačko društvo „Šljuka“ Petrijanec, Družbinec, Vrtna ulica 1a

Registar broj: 05001239 Športsko ribolovna udruga Općine Petrijanec, Petrijanec,

Trg svetog Petra 1

**IV.**

Utvrđuje se da se financijska sredstva osigurana i namijenjena Proračunom Općine Petrijanec za svaku narednu godinu dodjeljuju udrugama čija djelatnost je od interesa za opće dobro građana Općine Petrijanec za redovan rad prema programu rada za svaku narednu godinu i nadležnost njihova djelovanja je na području Općine Petrijanec i to:

1. **Udruge s registriranom djelatnosti kulturno-umjetničkih sadržaja i drugih udruga koje u okviru svojih registriranih djelatnosti rade na očuvanju i prezentiranju običaja našeg kraja i to:**

Registar broj: 05000572 Kulturno umjetničko društvo Općine Petrijanec, Petrijanec, Trg svetog Petra 1

Registar broj: 05002066 Udruga maškara "Petrajski kurent", Petrijanec, Vrtna ulica 25

Registar broj: 05001209 „Konj, moj prijatelj“ Općine Cestica, Petrijanec, Sračinec i Vinica, Ulica Grofova Bombelles 41, Zelendvor

1. **Udruga s registriranom djelatnosti stvaranja uvjeta za poticanje razvoja poljoprivredne proizvodnje na području Općine osiguranje edukacije poljoprivrednih proizvođača za unapređenje poljoprivredne proizvodnje i plasiranje poljoprivrednih proizvoda na tržištu te poticanju povećanja obradivih površina na području Općine i to:**

Registar broj: 05001933 Udruga poljoprivrednih proizvođača Općine Petrijanec, Petrijanec, Vladimira Nazora 157

1. **Udruga s registriranom djelatnosti stvaranja uvjeta za poboljšanje materijalnog i zdravstvenog položaja i drugih umirovljenika, invalida i pripadnika Domovinskog rata i to:**

Registar broj: 05000555 Udruga umirovljenika Općine Petrijanec, Petrijanec, Trg svetog Petra 1

Registar broj: 05001511 Udruga branitelja domovinskog rata Varaždinske županije sa sjedištem u Petrijancu, Petrijanec, Ulica Bana Jelačića 20

**V.**

Od strane Općine Petrijanec kao davatelja financijskih sredstava udruga na godišnjoj razini utvrđena su prioritetna područja za dodjelu financijskih sredstava programima javnih potreba čije je provođenje u nadležnosti općinskog načelnika koje provodi u suradnji i partnerstvu s udrugama iz točke III. i IV. ove Odluke.

**VI.**

Općinski načelnik obvezan je u slučaju izravne dodjele financijskih sredstava udrugama iz točke III. ove Odluke kao korisnicima sklopiti ugovor sa Vatrogasnom zajednicom Općine Petrijanec na osnovi dostavljenog programa rada za svaku narednu godinu te zasebno sa svakom udrugom iz točke III. i IV. ove Odluke, kao i zasebno sa svakom sportskom udrugom.

**VII.**

Općina u svojstvu davatelja financijskih sredstava i udruga kao korisnik financiranja ugovorom o izravnoj dodjeli financijskih sredstava utvrđuju provođenje određenih programa s opisom istih i financijskim proračunom, rokove provedbe programa i dinamiku financiranja provedbe programa i druge odredbe koje se odnose na opće uvjete koji se primjenjuju na dodjelu financijskih sredstava iz javnih izvora udrugama s kojima se zaključuje ugovor o izravnoj dodjeli financijskih sredstava.

**VIII.**

Ugovorom o izravnoj dodjeli financijskih sredstava utvrđuju se prihvatljivi troškovi koje je imao korisnik financiranja prema kriterijima iz članka 50. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i istim se utvrđuje poslovni prostor koji se udruzi daje na korištenje kao oblik nefinancijske podrške za financiranje programa.

**IX.**

Udruge kao korisnici proračunskih sredstava dužne su biti upisane u Registar udruga Republike Hrvatske i u vrijeme sklapanja Ugovora imati sve ispunjene obveze propisane Zakonom o udrugama te Općini Petrijanec dostaviti Program rada za svaku narednu godinu i podnijeti izvještaj o namjenskom utrošku dodijeljenih sredstava s time da se ugovorom o izravnoj dodjeli financijskih sredstava utvrđuje sadržaj izvještaja (opisni i financijski dio) i rokovi dostave izvještaja o potrošnji dodijeljenih sredstava s priloženim dokazima o namjenskom utrošku istih sredstava, mogućnost provjere realizacije projekta kada se radi o kapitalnoj donaciji kao i obvezi povrata sredstava u slučaju neutrošenih ili nenamjenski utrošenih sredstava, a sukladno članku 34. Zakona o udrugama.

Udruge kao korisnici proračunskih sredstava i kao neprofitne organizacije koje ostvaruju sredstva iz javnih izvora (proračuna jedinice lokalne samouprave) dužne su biti upisane u Registar neprofitnih organizacija prema članku 6. Zakona o financijskom poslovanju i računovodstvu neprofitnih organizacija (»Narodne novine«, broj 121/14) i Općini dostaviti izvještaj o potrošnji proračunskih sredstava u roku 90 dana od dana isteka poslovne godine (do kraja mjeseca ožujka) za prethodnu poslovnu godinu na propisanom Obrascu Općine Petrijanec.

Udruge kao korisnici proračunskih sredstava dužne su prije sklapanja ugovora o izravnoj dodjeli financijskih sredstava ispunjavati uvjete iz stavka 1. i 2. ove točke Odluke.

**X.**

Ostale nespomenute donacije uplaćivati će se na žiro račun udruge na temelju zamolbi odnosno plana aktivnosti i odluci općinskog načelnika sukladno članku 6. točki 3. Uredbe, u tijeku proračunske godine do potrošnje proračunskih sredstava.

**XI.**

Za provedbu ove Odluke zadužuje se općinski načelnik i Jedinstveni upravni odjel Općine.

**XII.**

Ova Odluka stupa na snagu osmog dana od dana objave u »Službenom vjesniku Varaždinske županije«.

Potpredsjednik Općinskog vijeća

Roman Strelec, v. r.